สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 24 เม.ย. 61
24 เม.ย. 2561

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (23 เม.ย.) เนื่องจากความวิตกกังวลเกี่ยวกับอัตราผลตอบแทนพันธบัตรสหรัฐที่พุ่งขึ้นใกล้แตะระดับ 3% ซึ่งจะส่งผลให้อัตราดอกเบี้ยในตลาดการเงินพุ่งขึ้นและสร้างแรงกดดันต่อบรรยากาศการซื้อขายในตลาดหุ้น ขณะที่นักลงทุนจับตาผลประกอบการของบริษัทจดทะเบียนรายใหญ่ในสัปดาห์นี้ ซึ่งรวมถึงเฟซบุ๊ก อัลฟาเบท และไมโครซอฟท์
ดัชนีเฉลี่ยอุตสาหกรรมดาวโจนส์ปิดที่ 24,448.69 จุด ลดลง 14.25 จุด หรือ -0.06% ดัชนี Nasdaq ปิดที่ 7,128.60 จุด ลดลง 17.52 จุด หรือ -0.25% และดัชนี S&amp;P500 ปิดที่ 2,670.29 จุด เพิ่มขึ้น 0.15 จุด หรือ +0.01%
 
ตลาดหุ้นยุโรปปิดบวกเมื่อคืนนี้ (23 เม.ย.) เนื่องจากการพุ่งขึ้นของอัตราผลตอบแทนพันธบัตรได้ช่วยหนุนหุ้นกลุ่มการเงินดีดตัวขึ้น นอกจากนี้ ตลาดยังได้ปัจจัยบวกจากรายงานที่ว่า ดัชนี PMI รวมภาคการผลิตและภาคบริการของฝรั่งเศสและเยอรมนี ปรับตัวสูงขึ้นในเดือนเม.ย.
ดัชนี Stoxx Europe 600 ปิดบวก 0.4% แตะที่ระดับ 383.18 จุด
ดัชนี CAC-40 ตลาดหุ้นฝรั่งเศสปิดวันทำการล่าสุดที่ 5,438.55 จุด เพิ่มขึ้น 25.72 จุด, +0.48%  ดัชนี DAX ตลาดหุ้นเยอรมันปิดวันทำการล่าสุดที่ 12,572.39 จุด เพิ่มขึ้น 31.89 จุด, +0.25% และดัชนี FTSE 100 ตลาดหุ้นลอนดอนปิดวันทำการล่าสุดที่ 7,398.87 จุด เพิ่มขึ้น 30.70 จุด, +0.42%
 
ตลาดหุ้นลอนดอนปิดบวกเมื่อคืนนี้ (23 เม.ย.) โดยได้แรงหนุนจากการดีดตัวขึ้นของหุ้นกลุ่มการเงิน รวมทั้งการอ่อนค่าของเงินปอนด์ ซึ่งส่งผลให้ดัชนี FTSE 100 ปรับตัวขึ้นแตะระดับสูงสุดนับตั้งแต่ช่วงต้นเดือนก.พ.ปีนี้
ดัชนี FTSE 100 ตลาดหุ้นลอนดอนปิดที่ 7,398.87 จุด เพิ่มขึ้น 30.70 จุด หรือ +0.42%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับขึ้นเมื่อคืนนี้ (23 เม.ย.) เนื่องจากความกังวลที่ว่า สถานการณ์ตึงเครียดในตะวันออกกลาง ซึ่งรวมถึงการสู้รบระหว่างซาอุดิอาระเบียและกลุ่มกบฎฮูตีในเยเมนนั้น อาจส่งผลกระทบต่ออุปทานน้ำมันในตะวันออกกลาง ขณะที่นักลงทุนจับตารายงานสต็อกน้ำมันดิบประจำสัปดาห์ ซึ่งสำนักงานสารสนเทศด้านพลังงานสหรัฐ (EIA) จะเปิดเผยในวันพรุ่งนี้
สัญญาน้ำมันดิบ WTI ส่งมอบเดือนพ.ค. เพิ่มขึ้น 24 เซนต์ หรือเกือบ 0.4% ปิดที่ 68.64 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมิ.ย. เพิ่มขึ้น 65 เซนต์ หรือ 0.9% ปิดที่ 74.71 ดอลลาร์/บาร์เรล
สัญญาทองคำตลาดนิวยอร์กปิดร่วงลงเมื่อคืนนี้ (23 เม.ย.) เนื่องจากการแข็งค่าของสกุลเงินดอลลาร์ได้ลดความน่าดึงดูดของสัญญาทองคำ นอกจากนี้ อัตราผลตอบแทนพันธบัตรสหรัฐที่พุ่งขึ้นเมื่อคืนนี้ ยังส่งผลให้นักลงทุนกังวลว่าจะทำให้อัตราดอกเบี้ยประเภทอื่นๆในตลาดการเงินพุ่งขึ้นด้วย ซึ่งจะสร้างแรงกดดันต่อตลาดต่างๆ ซึ่งรวมถึงตลาดสินค้าโภคภัณฑ์
สัญญาทองคำตลาด COMEX (Commodity Exchange) ส่งมอบเดือนมิ.ย. ร่วงลง 14.30 ดอลลาร์ หรือ 1.07% ปิดที่ 1324.00 ดอลลาร์/ออนซ์
สัญญาโลหะเงินส่งมอบเดือนพ.ค. ลดลง 57.6 เซนต์ หรือ 3.36% ปิดที่ 16.587 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 9.4 ดอลลาร์ หรือ 1.01% ปิดที่ 922.40 ดอลลาร์/ออนซ์
สัญญาพัลลาเดียมส่งมอบเดือนมิ.ย. ร่วงลง 50.65 ดอลลาร์ หรือ  4.9% ปิดที่ 979.55 ดอลลาร์/ออนซ์
 
ดอลลาร์สหรัฐแข็งค่าขึ้นเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (23 เม.ย.) โดยได้แรงหนุนจากอัตราผลตอบแทนพันธบัตรสหรัฐที่พุ่งขึ้นใกล้ระดับ 3% ขณะที่นักลงทุนจับตาข้อมูลเศรษฐกิจที่สำคัญของสหรัฐในสัปดาห์นี้ โดยเฉพาะอย่างยิ่งตัวเลขผลิตภัณฑ์มวลรวมภายในประเทศ (GDP) ไตรมาส 1/2561
ดอลลาร์แข็งค่าขึ้นเมื่อเทียบกับเงินเยน ที่ระดับ 108.64 เยน จากระดับ 107.57 เยน และแข็งค่าขึ้นเมื่อเทียบกับฟรังก์สวิสที่ระดับ 0.9785 ฟรังก์ จากระดับ 0.9746 ฟรังก์
ยูโรอ่อนค่าลงเมื่อเทียบกับดอลลาร์ ที่ระดับ 1.2206 ดอลลาร์ จากระดับ 1.2288 ดอลลาร์ ขณะที่เงินปอนด์อ่อนค่าลงสู่ระดับ 1.3936 ดอลลาร์ จากระดับ 1.4031 ดอลลาร์ และดอลลาร์ออสเตรเลียอ่อนค่าลงสู่ระดับ 0.7603 ดอลลาร์สหรัฐ จากระดับ 0.7671 ดอลลาร์สหรัฐ